**GUVERNUL REPUBLICA MOLDOVA**

**HOTĂRÎRE Nr. \_\_\_\_\_**

**din \_\_\_\_\_\_\_\_\_\_\_ 2017**

**cu privire la crearea Agentiei pentru Supraveghere Tehnică**

În temeiul prevederilor art. XXIII pct. 36 şi art. XXVII alineatul (4) liniuţa a doua din Legea nr. 230 din 23 septembrie 2016 pentru modificarea și completarea unor acte legislative (Monitorul Oficial al Republicii Moldova, 2016, nr.369–378, art.755), în vederea optimizării autorităţilor cu funcţii de control şi supraveghere în domeniul siguranţei industriale, construcțiilor și urbanismului, geodeziei și cartografiei, siguranței antiincendiare și protecției civile, Guvernul HOTĂRĂŞTE:

1. Se acceptă propunerea Ministerului Economiei privind crearea Agentiei pentru Supraveghere Tehnică, în subordinea Ministerului Economiei, prin fuziune (absorbție) a Inspectoratului Principal de Stat pentru Supravegherea Tehnică a Obiectelor Industriale Periculoase, din subordinea Ministerului Economiei, Inspecției de Stat în Construcții cu inspectoratele teritoriale, din subordinea Ministerului Dezvoltării Regionale și Construcțiilor și Inspectoratului de Stat pentru Supravegherea Geodezică, Tehnică și Regim, din subordinea Agenţiei Relaţii Funciare şi Cadastru.
2. Agentia pentru Supraveghere Tehnică în calitate de succesor de drepturi și obligații ale Inspectoratului Principal de Stat pentru Supravegherea Tehnică a Obiectelor Industriale Periculoase, Inspecției de Stat în Construcții și Inspectoratului de Stat pentru Supravegherea Geodezică, Tehnică și Regim va prelua funcţiile şi personalul acestora.
3. Patrimoniul şi bugetul pentru anul 2017 ale Inspectoratului Principal de Stat pentru Supravegherea Tehnică a Obiectelor Industriale Periculoase, Inspecției de Stat în Construcții și Inspectoratului de Stat pentru Supravegherea Geodezică, Tehnică și Regim se transmit Agentiei pentru Supraveghere Tehnică.
4. Personalul angajat al Inspectoratului Principal de Stat pentru Supravegherea Tehnică a Obiectelor Industriale Periculoase, Inspecției de Stat în Construcții și Inspectoratului de Stat pentru Supravegherea Geodezică, Tehnică și Regim va fi disponibilizat și transferat Agentiei pentru Supraveghere Tehnică, în conformitate cu legislația muncii.
5. Ministerul Economiei împreună cu Ministerul Dezvoltării Regionale și Construcțiilor, Agenţia Relaţii Funciare şi Cadastru, Inspectoratul Principal de Stat pentru Supravegherea Tehnică a Obiectelor Industriale Periculoase, Inspecția de Stat în Construcții și Inspectoratul de Stat pentru Supravegherea Geodezică, Tehnică și Regim:
   1. în termen de până la 5 zile lucrătoare de la publicarea prezentei hotărâri, vor crea comisia de reorganizare a instituţiilor nominalizate şi vor asigura organizarea şi desfăşurarea primei ședințe a comisiei;
6. în termen de până la 2 luni şi 7 zile de la publicarea prezentei hotărâri:

a) vor asigura, prin intermediul comisiei de reorganizare, fuziunea (absorbţia) Inspectoratului Principal de Stat pentru Supravegherea Tehnică a Obiectelor Industriale Periculoase, Inspecției de Stat în Construcții și Inspectoratului de Stat pentru Supravegherea Geodezică, Tehnică și Regim în modul stabilit de legislaţie şi transmiterea patrimoniului acestora Agentiei pentru Supraveghere Tehnică, conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31 decembrie 2015 (Monitorul Oficial al Republicii Moldova, 2016, nr. 1, art. 2), cu modificările şi completările ulterioare;

b) vor asigura crearea structurii interne a Agentiei pentru Supraveghere Tehnică, astfel încât în structura Agenţiei să fie create:

consiliul de soluționare a disputelor, conform prevederilor art. 30 alin. (5) din Legea nr. 131 din 8 iunie 2012 privind controlul de stat asupra activităţii de întreprinzător;

subdiviziuni pentru siguranţa ocupaţională și pentru supravegherea pieței privind materialele de construcţie şi utilajele/obiectele industriale periculoase, subdiviziuni pentru analiza şi evaluarea riscurilor, şi de planificare a controalelor;

c) vor propune Guvernului spre aprobare:

Regulamentul privind organizarea şi funcţionarea Agenţiei pentru Supraveghere Tehnică, precum şi modificările la celelalte acte normative care reglementează activitatea Inspectoratului Principal de Stat pentru Supravegherea Tehnică a Obiectelor Industriale Periculoase, Inspecției de Stat în Construcții și Inspectoratului de Stat pentru Supravegherea Geodezică, Tehnică și Regim;

structura şi efectivul-limită ale Agenţiei pentru Supraveghere Tehnică.

1. În termen de 10 zile lucrătoare de la aprobarea efectivului-limită al Agenţiei pentru Supraveghere Tehnică, conducătorul acesteia va aproba statele de personal.
2. Imediat după publicarea prezentei hotărâri, dar nu mai târziu de 5 zile lucrătoare, conducătorii Inspectoratului Principal de Stat pentru Supravegherea Tehnică a Obiectelor Industriale Periculoase, Inspecției de Stat în Construcții și Inspectoratului de Stat pentru Supravegherea Geodezică, Tehnică și Regim vor preaviza personalul instituţiilor cu privire la reorganizarea instituţiilor şi, după caz, transferul acestora în cadrul Agenţiei pentru Supraveghere Tehnică, conform prevederilor legislaţiei muncii.

Disponibilizarea salariaţilor care refuză transferul la Agenţia pentru Supraveghere Tehnică se va efectua în conformitate cu legislaţia muncii în vigoare.

1. Cheltuielile pentru realizarea hotărîrii în cauză vor fi efectuate din contul și în limita alocațiilor bugetare aprobate în bugetul de stat pentru anul 2017.
2. Agenţia Relaţii Funciare şi Cadastru va opera modificările necesare în documentele cadastrale, la cererea titularului de drept, în conformitate cu prevederile prezentei hotărâri.
3. Hotărârea Guvernului nr. 690 din 13 noiembrie 2009 „Pentru aprobarea Regulamentului privind organizarea şi funcţionarea Ministerului Economiei, structurii şi efectivului-limită ale aparatului central al acestuia” (Monitorul Oficial al Republicii Moldova, 2009, nr.166-168, art. 768), cu modificările şi completările ulterioare, se modifică după cum urmează:

din anexa nr.3, poziţia „Inspectoratul Principal de Stat pentru Supravegherea Tehnică a Obiectelor Industriale Periculoase” se abrogă;

anexa nr.3 se completează cu poziția „Agenţiei pentru Supraveghere Tehnică”.

1. Hotărârea Guvernului nr. 662 din 10 noiembrie 2009 „Pentru aprobarea Regulamentului, structurii şi efectivului-limită ale Ministerului Dezvoltării Regionale și Construcțiilor” (Monitorul Oficial al Republicii Moldova, 2009, nr.163-164, art. 730), cu modificările şi completările ulterioare, se modifică după cum urmează:

din anexa nr.3, punctul I, poziţia „Inspecția de Stat în Construcții” se abrogă.

1. Hotărârea Guvernului nr. 383 din 12 mai 2010 „Pentru aprobarea Regulamentului privind organizarea şi funcţionarea Agenţiei Relaţii Funciare şi Cadastru, structurii şi efectivului-limită ale aparatului central al acestuia” (Monitorul Oficial al Republicii Moldova, 2010, nr.75-77, art. 453), cu modificările şi completările ulterioare, se modifică după cum urmează:

anexa nr.31se abrogă.

1. Controlul asupra executării prezentei hotărîri se pune în sarcina viceprim-ministrului, ministrului economiei și ministrului dezvoltării regionale și construcțiilor.
2. Prezenta hotărâre intră în vigoare la data publicării.

**PRIM-MINISTRU Pavel FILIP**

**Contrasemnează:**

**Viceprim-ministru, ministrul economiei Octavian CALMÎC**

**Ministrul dezvoltării regionale și construcțiilor Vasile BÎTCA**